钦定古今图书集成/明伦汇编/氏族典/第243卷 > 张君平
## 钦定古今图书集成/明伦汇编/氏族典/第243卷 > 张君平

按《宋史张君平传》：“君平，字士衡，磁州滏阳人。以父承
训与契丹战死，补三班差使殿侍、黔州指挥使。獠兵
入寇，君平击破之，以功迁奉职，除驻泊监押，徙容、白
等州巡检。又以捕贼功迁右班殿直，擢阁门祗候，管
勾汴口。天圣初，议塞滑州决河，以君平习知河事，命
以左侍禁签书滑州事兼修河都监，召同提点开封”
府界县镇公事，迁内殿崇班，复为滑州修河都监，迁
供备库副使。河平，改西作坊使，就迁钤辖，卒。君平有
吏材尢明于水利。子巩，皇祐中以尚书虞部员外郎
为河阴发运判官，管勾汴口，嗣其父职。